La tradició i la pòlvora marquen la festivitat de la clavaria dels Dolors
05/09/2003 12:01:00

# La tradició i la pòlvora marquen la festivitat de la clavaria dels Dolors

*   05/09/2003 12:01:00
*   [Imprimir](#)
*   Compartir
*    https://www.alaquas.org/documento.asp?id\_do=8769

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8769%2F0&title=Ajuntament%20d%27Alaqu%C3%A0s.%20Premsa.La%20tradici%C3%B3%20i%20la%20p%C3%B2lvora%20marquen%20la%20festivitat%20de%20la%20clavaria%20dels%20Dolors)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8769/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2003/2/8769/8769_Form_4.jpg)](https://www.alaquas.org/ficheros/documentos/2003/2/8769/8769_Form_10.jpg "<a href='https://www.alaquas.org/ficheros/documentos/2003/2/8769/8769_Form_10.jpg' target=_blank><i class='fa fa-external-link' aria-hidden='true'></i>.La tradició i la pòlvora marquen la festivitat de la clavaria dels Dolors</a>")

La clavaria de la Mare de Déu dels Dolors està integrada enguany per setze joves, catorze fadrines i dos casades, tal i com mana la tradició

Les Clavariesses de la Mare de Déu dels Dolors van celebrar el dijous 4 de setembre la seua festivitat. Vestides amb els vestits propis d'aquesta festa arrelada a la ciutat d'Alaquàs, van eixir al carrer per a celebrar la tradicional processó en honor a la Mare de Déu. Centenars de veïnes i veïns de la ciutat contemplaren i participaren d'aquest acte tradicional ja a les festes majors de la ciutat. Després de la processó es va disparar un castell de focs d'artifici.

Els actes d'aquesta festivitat començaren la nit del 3 de setembre amb una orquestra a la plaça de la Constitució seguida d'una _xocolatà_ per a totes les i els assistents. A les 7 del matí va tindre lloc la tradicional la _despertà_ i a les 12 hores del migdia, missa instrumental i tir de dotze salves. A continuació, el parc de la Sequieta es va omplir de pòlvora amb la _mascletà_ a càrrec de la pirotècnia Gori. La festa en honor a la Mare de Déu dels Dolors va finalitzar amb la processó pels carrers d'Alaquàs.

La clavaria de la Mare de Déu dels Dolors està formada enguany per setze joves. Tal i com marca la tradició, catorze d'elles són fadrines i dos d'elles casades.